Publication: Magyar Közlöny
Issue: MK-2003-125 (Year: 2003, Number: 125)
Era: 1990-2004
Section: 1035/1997. (IV. 10.) Korm. határozat 3. pontja alapján, az
Paragraph Index: 145

7. A Közalapítvány kezelõ szerve, képviselete 7.1. A Közalapítvány vagyonának kezelõje és legfõbb döntést hozó szerve a 21 tagú Kuratórium. 7.2. A Kuratórium tagjai (ideértve a tisztségviselõket is) a Közalapítvány részérõl alapítványi támogatásban, más anyagi juttatásban — ideértve a költségtérítést is — nem részesülhetnek. 7.3. A Kuratórium tagjait az Alapító — a zsidó szervezetek javaslata alapján jelölt személyek közül — a magyarországi zsidó szervezetek, a nemzetközi zsidó szervezetek jelöltjei, valamint a tudomány és a közélet kiemelkedõ személyiségei körébõl kéri fel határozatlan idõre. Az Alapító a Kuratóriumban két taggal képviselteti magát. A Kuratórium tisztségviselõit — tiszteletbeli elnökét, legfeljebb három társelnökét, illetve három alelnökét — az Alapító a Kuratórium tagjai közül jelöli ki. Az Alapító a tiszteletbeli elnök kijelölésének jogával késõbb kíván élni. 7.4. A Kuratórium tagjai a következõk:

Source: https://magyarkozlony.hu/hivatalos-lapok/fa2c91a964d17a0674527338824add2b0daef4d9/dokumentumok/48a9200cd24c21cd753857c9b934dfa0450a6a98/letoltes